́косъ: добродѣ́тели просія́вшыя проповѣ́дники бл҃гоче́стія, и́стинныя столпы̀ и ѡснова̂нія цр҃кве, трубы̂ бж҃е́ствєнныя хрс̑то́выхъ догма́тѡвъ, бг҃онѡ́сныя ѻтцы̀, меѳо́діа и кѷрі́лла, пріиди́те, вѣ́рніи, восхва́лимъ: ті́и бо мра́къ невѣ́рія ѿ на́съ ѿгна́вше, и є́реси нече́стія ѻгне́мъ дх҃а попали́вше, преложе́ніемъ писа́ній ро́дъ слове́нскій изъ̑ ди́вія ма́слины въ бл҃гопло́дную премѣни́ша, и бж҃е́ственнымъ кр҃ще́ніемъ въ вѣ́ру хрс̑то́ву приведо́ша, и вселе́нную всю̀ мно́жествомъ чуде́съ испо́лниша